8. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ  ΚΑΙ ΒΙΟΜΗΧΑΝΙΑΣ  ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ.2583 της 27/28 Ιουλ.1987 (ΦΕΚ Β΄390) Ανάθεση στη ΔΕΠ  αρμοδιοτήτων σχετικών με το Φυσικό Αέριο. 1.Για την υλοποίηση της από 25.5.87 απόφασης τους Κυβερνητικού Συμβουλίου (ΚΥΣΥΜ) σχετικά με την εισαγωγή του Φυσικού Αερίου και τη συμμετοχή του στο ενεργειακό ισοζύγιο της χώρας αναθέτουμε στη Δημόσια Επιχείρηση Πετρελαίου (ΔΕΠ Α.Ε.) τις εξής αρμοδιότητες: α)Την κατάρτιση μελετών και χρονοδιαγράμματος εκτέλεσης του έργου του Φυσικού Αερίου, στο οποίο περιλαμβάνονται το σύστημα μεταφοράς, οι εγκαταστάσεις αποθήκευσης και οι εγκαταστάσεις επαναερίωσης υγροποιημένου αερίου, τα δίκτυα διανομής, η τοποθέτηση εσωτερικών εγκαταστάσεων και κάθε άλλο αναγκαίο επί μέρους έργο. β)Τη διενέργεια όλων των προπαρασκευαστικών εργασιών και ενεργειών για την κατάρτιση των διακρατικών συμφωνιών προμήθειας Φυσικού Αερίου, περιλαμβανομένων και των διαπραγματεύσεων σε επίπεδο εμπειρογνωμόνων, καθώς και των παρεπόμενων συμβάσεων τεχνικών και οικονομικών όρων παροχής αερίου με τους αντίστοιχους κρατικούς οργανισμούς. γ)Τη μελέτη και εισήγηση για τους φορείς κατασκευής, για τους φορείς εκμετάλλευσης, καθώς και για τους ειδικούς φορείς διανομής του Φυσικού Αερίου και δ)Την εισήγηση προς τους αρμόδιους υπουργούς για θέματα σχετικά με το έργο του Φυσικού Αερίου. 2.Στις πιο πάνω αρμοδιότητες δεν περιλαμβάνονται τα θέματα των αντισταθμιστικών συμφωνιών που συναρτώνται με την προμήθεια φυσικού αερίου. 3.Στα πλαίσια άσκησης των προαναφερομένων αρμοδιοτήτων, η ΔΕΠ δύναται να ιδρύσει Δ/νση Φυσικού Αερίου καθώς και να αναθέσει ειδικές εργασίες και καθήκοντα στην θυγατρική της Εταιρεία Ελληνικά Διϋλιστήρια Ασπροπύργου Α.Ε. (ΕΛ.Δ.Α.). Σελ. 244,9702(α) Τεύχος Ι-33 Σελ.96 